SHBA: Ekspozitë udhëtimesh, “Artet e NASA-s, 50 vjet eksplorime”
Ekspozita do të vazhdojë udhëtimin nëpër qytete të ndryshme deri vitin e ardhshëm.
Ekspozita përfshin arritje të rëndësishme të historisë amerikane të hapësirës. Kuratori Tom Crouch thotë se veprat e artit pasqyrojnë vizionet dhe ndjeshmëritë e një grupi të shumëllojshëm artistësh. Ai thotë: Ekspozita është kronologjike, duke filluar me “Hapat e Parë” të Mitchell Jamieson. Në këtë portret të vitit 1963, astronauti Gordon Cooper vë këmbë në një anije pas 22 rrotullimesh rreth orbits së Tokës në një kapsulë Mercury të hapësirës. Aty pranë është përshtypja e ilustratorit të famshëm amerikan Norman Rockwell të fluturimit të parë të programit Gemini në vitin 1965. Në ekspozitë ndodhet edhe vepra tjetër e artit e Rockwellit ‘Mbrapa Apollo 11’ që nuk përmban gjë tjetër veçse fytyrave të astronautëve, ekipit mbështetës, bashkëshorteve të tyre, shkencëtarëve dhe menaxherëve, që i ndihmuan ata të shkonin në hënë. Edhe vepra të tjera në ekspozitë janë të frymëzuara nga programi i anijes Apollo. Artisti Andy Warhol pasqyron imazhin e ecjes së parë në hënë të Neil Armstrongut. Piktori Robert McCall pasqyron imazhin e motorit të raketës, që hedh sondën hënore drejt tokës, ndërsa Crystal Jackson në veprën e saj “Kasollja e Hënës” tregon ngjarje që shfaqen para vizitorëve në Cape Canaveral të Floridës, vendi i lëshimit të anijeve të hapësirës. thotë kuratori i ekspozitës Ekspozita përfshin edhe fotografi të William Wegmanit, i njohur për portretet e qenëve të racës Weimaraner, që shihet këtu në Stacionin Ndërkombëtar të Hapësirës. Dhe në hapësirën e ekspozitës është vendosur edhe një skulpturë e krijuar me copa gomash, e quajtur “Kujtimi i Kolumbias”, për të mos harruar anijen e hapësirës Kolumbia dhe ekuipazhin e saj, e cila pësoi një aksident katastrofik ndërsa hynte në atmosferën e tokës në vitin 2003. Një vepër tjetër e krijuar nga piktorja Barbara Ernst Prey është ajo e aeroplanit më të shpejtë në botë, X-43. Zonja Prey ishte në shkretëtirën Mojave të Kalifornisë për të parë nisjen e aeroplanit të lëshuar nga një aeroplan-mbajtës, që arriti shpejtësinë 10 herë sa shpejtësia e zërit. Ajo thotë: Zonja Prey thotë se kjo përvojë e mbushi me një ndjenjë krenarie. Vizitorja Barbara Baldwin nga San Antonio e Teksasit, shpreh të njëjtin entuziazëm. Hunter Thorton nga Vidalia e Luizianës erdhi në muze me disa shokë të shkollës së mesme. Ai thotë se ky ishte një rast i mirë për të që të vishte kostumin nga filmi “Star Wars”. Atij i pëlqen shumë zhanri fantastiko-shkencor, por e tërheqin edhe veprat e artistëve që interpretojnë ngjarje reale. Ekspozita “Artet e NASA-s, 50 vjet eksplorime”, do të vazhdojë udhëtimin nëpër qytete të ndryshme të Shteteve të Bashkuara deri vitin e ardhshëm.